Geen beurtkrag word verwag nieArgieffoto Eskom het gesê hy voorsien nie dat beurtkrag Donderdagaand toegepas sal word nie. “Tot dusver verwag ons nie om enige beurtkrag te skeduleer nie,” het Khulu Phasiwe, woordvoerder vir Eskom, gesê. “Ons versoek gebruikers egter steeds om spaarsamig elektrisiteit te gebruik.” Eskom het Saterdag fase 2-beurtkrag toegepas om dieselreserwes op te bou en watervlakke te verhoof. Phasiwe het gesê vyf van die ses eenhede by Majuba produseer 3 000 MW. Een van die eenhede ondergaan instandhouding. ŉ Steenkoolsilo het verlede jaar by Majuba ineengestort en beurtkrag tot gevolg gehad. Majuba het 1 200 MW aan die begin van die jaar vervaardig. Lynne Brown, minister van openbare ondernemings, het Woensdag aan die parlement gesê Medupi se eenheid 6-turbine word bedryf teen optimale spoed wat beteken dat eenheid 6 na verwagting “binne weke” gesinchroniseer kan word.